Žalia spalva parašytas tekstas privalo arba gali būti keičiamas.
Raudona spalva pažymėtos pasirinkimo galimybės, kurios turi būti ištrintos.
Violetine spalva pateikiami paaiškinimai, kurie turi būti ištrinti. 

PREKIŲ VIEŠOJO PIRKIMO–PARDAVIMO SUTARTIS

2024 m. __________ d.
Pasvalys


Pasvalio Mariaus Katiliškio viešoji biblioteka, kodas 190626161, Vytauto Didžiojo a. 7, LT-39149 Pasvalys, atstovaujama direktorės Danguolės Abazoriuvienės, veikiančio pagal įstaigos nuostatus, (toliau – Pirkėjas), ir 
(teisinė forma) (pavadinimas), pagal Lietuvos Respublikos įstatymus įsteigta ir veikianti įmonė, juridinio asmens kodas (kodas), kurios registruota buveinė yra (adresas), duomenys apie bendrovę kaupiami ir saugomi (nurodomas registras), atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Pardavėjas),
toliau kartu vadinami Šalimis, o kiekvienas atskirai – Šalimi, sudarė šią viešojo prekių pirkimo-pardavimo sutartį (toliau – Sutartis).

I. SUTARTIES OBJEKTAS

1.1.   Įgyvendinant 2021-2027 m. Interreg programos Projektą Nr. LL-00143 „Network of Inclusive Libraries for people of disadvantaged social groups (INCLUSIVE)“ perkama specializuota transporto priemonė kuri bus naudojama kaip mobili erdvė su daugiakompleksine įtraukiančia sensorine skaitykla ir profesinio informavimo punktu. Vadovaudamasis šioje Sutartyje nustatytomis sąlygomis ir tvarka, Pardavėjas įsipareigoja parduoti Pirkėjui naują N2 klasės automobilį pritaikytą mobilios bibliotekos veiklai (toliau – Prekės) pagal techninę specifikaciją (Sutarties priedas Nr. 1), o Pirkėjas įsipareigoja Prekes priimti ir sumokėti už jas Sutartyje numatytomis sąlygomis ir tvarka.
1.2. Prekių pristatymo terminas – nuo Sutarties įsigaliojimo dienos per 8 (aštuonis) mėnesius. Šis terminas gali būti pratęsiamas, bet ne ilgiau nei 1 mėnesį.
1.3. Pardavėjas garantuoja, kad Prekės neturi paslėptų trūkumų ir defektų (dizaino, medžiagų, gamybos ir/ar kt.), tinkamos naudoti pagal jų paskirtį, atitinka Sutarties priede Nr. 1 „Techninė specifikacija“ nustatytus reikalavimus, Pardavėjo pasiūlymą (Sutarties priedas Nr. 2) bei kitus Sutarties reikalavimus, taip pat atitinka visus su jų tiekimu ir kokybe susijusių Lietuvos Respublikos ir Europos Sąjungos teisės aktų reikalavimus. 
1.4.Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo dokumentuose. Tais atvejais, kai Sutarties sąlygų keitimo būtinybės nebuvo įmanoma numatyti rengiant pirkimo sąlygas ir (ar) Sutarties sudarymo metu, Sutarties šalys gali keisti tik neesmines Sutarties sąlygas. 

II. KAINA IR ATSISKAITYMO TVARKA

2.1.Sutarties kaina:
2.1.1. (suma skaičiais ir žodžiais) EUR be PVM;
2.1.2. (suma skaičiais ir žodžiais) EUR su PVM;
2.2. Sutarčiai taikoma fiksuotos kainos kainodara. Į Sutarties kainą įtrauktas visas už Prekių tiekimą, jų pristatymą, sumontavimą, paleidimą, garantinį aptarnavimą, personalo apmokymo išlaidas ir kitų įsipareigojimų pagal Sutartį vykdymą numatytas užmokestis ir Pardavėjas neturi teisės reikalauti padengti jokių išlaidų, viršijančių Sutarties kainą. Sutarties kaina, nurodyta Sutarties 2.1 papunktyje, yra galutinė ir apima visas tiesiogines ir netiesiogines išlaidas, susijusias su Prekių pristatymu. Sutarties kainai negali turėti įtakos terminų pažeidimas, darbo užmokesčio ir kitų panašių išlaidų išaugimas.
2.3. Sutarties kaina dėl bendro kainų lygio kitimo perskaičiuojama nebus. Visą riziką dėl Sutarties kainos padidėjimo prisiima Pardavėjas.
2.4. Pasikeitus PVM tarifui už Prekes, pristatytas po naujo PVM tarifo įsigaliojimo, atsiskaitoma taikant sąskaitos išrašymo metu galiojantį PVM tarifą. Ši nuostata taikoma tuomet, jei PVM tarifas keičiasi (didėja arba mažėja) dėl teisės aktų pasikeitimo, ir netaikoma, kai PVM tarifas didėja ar atsiranda pareiga jį mokėti dėl nuo Pardavėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Pardavėjas turi įvertinti teikdamas Pasiūlymą ir tokiu atveju kaina su PVM nebus keičiama. Dėl kitų nei PVM mokesčių pasikeitimo, Sutarties kaina nebus perskaičiuojama ir keičiama.
2.5. Pardavėjas prisiima visą riziką dėl to, kad ne nuo Pirkėjo priklausančių aplinkybių padidės su Sutarties vykdymu susijusios išlaidos ir Pardavėjui Sutarties ir (ar) konkretaus užsakymo vykdymas taps sudėtingesnis (Pardavėjui padidės įsipareigojimų vykdymo kaina). Sutarties vertė jokiais atvejais nebus keičiama. Įsipareigojimų vykdymo kainos padidėjimas nesuteikia Pardavėjui teisės sustabdyti Sutarties vykdymo ar atsisakyti Sutarties šiuo pagrindu.
2.6. Avansinis mokėjimas ne daugiau 30% nuo pirkimo vertės.
2.7. Sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Pardavėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis Sąskaitų administravimo bendrosios informacinės sistemos (SABIS) priemonėmis (žr. https://sabis.nbfc.lt/). Paslauga yra apmokama Lietuvos Respublikos finansų ministro nustatyta tvarka. Elektroninės sąskaitos faktūros priimamos ir apdorojamos naudodamasi Sąskaitų administravimo bendrosios informacinės sistemos (SABIS) priemonėmis.
2.8. Kartu su pateikiama PVM sąskaita–faktūra Pardavėjas privalo pateikti Sutarties Šalių pasirašytą Prekių priėmimo–perdavimo aktą.
2.9. Pardavėjas pateiktoje PVM sąskaitoje-faktūroje privalo nurodyti Pirkėjo darbuotojų, kurie priėmė Prekes, vardą, pavardę, pareigas, Sutarties sudarymo datą bei Pirkėjo suteiktą Sutarties numerį.
2.10. Pirkėjas įsipareigoja sumokėti už gautas kokybiškas Prekes bankiniu pavedimu į Pardavėjo atsiskaitomąją sąskaitą ne vėliau kaip per 30 (trisdešimt) kalendorinių dienų nuo Prekių gavimo datos. Prekių gavimo data laikoma data, nurodyta Pardavėjo ir Pirkėjo parašais patvirtintoje PVM sąskaitoje-faktūroje.
2.11. Pardavėjui nesilaikant Sutartyje numatyto PVM sąskaitos-faktūros pateikimo termino ir tvarkos, gali būti sulaikomas mokėjimas. Toks mokėjimo sulaikymas nėra laikomas Sutarties sąlygų pažeidimu, t. y. nėra skaičiuojami delspinigiai.

3. PREKIŲ TIEKIMO IR PRIĖMIMO TVARKA

3.1. Prekės turi būti pristatytos iš anksto Šalių suderintu laiku, per Sutarties 1.2 papunktyje nurodytą terminą. Pardavėjas pasirūpina visa būtina įranga, darbų sauga ir darbo jėga, reikalinga Sutarties vykdymui.  
3.2. Prekių pristatymo ir sumontavimo vieta – Pasvalio Mariaus Katiliškio viešoji biblioteka, Vytauto Didžiojo a. 7 , LT-39149 Pasvalys, Pasvalio r. sav.
3.3. Prekės turi būti kokybiškos bei atitikti tokioms Prekėms teisės aktų taikomus reikalavimus. Riboto galiojimo Prekės ar Prekės, kurioms yra nustatyti specialūs komplektiškumo, transportavimo, laikymo ar sudėties reikalavimai, turi atitikti visus tos rūšies Prekėms nustatytus reikalavimus. Prekių patikrinimo išlaidos tenka Pirkėjui, išskyrus atvejus, kai patikrinimo metu nustatoma, kad Prekės neatitinka joms keliamų reikalavimų. Nustačius, kad Prekės neatitinka joms keliamų reikalavimų, Pardavėjas privalo atlyginti Pirkėjui išlaidas už šių Prekių patikrinimą.
3.4. Pardavėjas turi saugoti Prekes ir apmokėti visas su tuo susijusias išlaidas iki to momento, kai Pirkėjas priima Prekes. Prekės yra laikomos priimtomis priėmimo-perdavimo akto pasirašymo dieną, o priėmimo-perdavimo aktas yra pasirašomas tik tada, kai yra atlikti visi Sutarties priede Nr. 1 „Techninė specifikacija“ nurodyti veiksmai. Netinkamas (Sutarties sąlygų neatitinkančias) Prekes Pardavėjas pasiima atgal savo lėšomis.
3.5. Prekių ar jų dalies pristatymas įforminamas Prekių ar jų dalies priėmimo-perdavimo aktu, kurį dviem egzemplioriais pasirašo Pirkėjo ir Pardavėjo įgalioti atstovai.
3.6. Atsakomybė dėl Prekių atsitiktinio žuvimo ar praradimo pereina Pirkėjui nuo Prekių priėmimo-perdavimo akto pasirašymo momento. Pirkėjas gali atsisakyti pasirašyti priėmimo-perdavimo aktą, jei Prekių priėmimo ir pirminės apžiūros metu paaiškėja, kad Prekės neatitinka Sutarties reikalavimų, nėra tinkamai paženklintos ar sukomplektuotos, taip pat, jei nėra visų Prekių kokybę, specifikaciją ar garantinį laikotarpį patvirtinančių dokumentų. Tokiu atveju Pirkėjas gali nepriimti Prekių. Apie atsisakymą priimti Prekes ir pasirašyti priėmimo–perdavimo aktą privalo būti atitinkamai pažymėta pačiame priėmimo–perdavimo akte.
3.7. Pirkėjui nepriėmus Prekių ar vėliau paaiškėjus Prekių neatitikimui Sutarties 1.3, 3.3 papunkčiuose nurodytiems kriterijams, Pardavėjas įsipareigoja pakeisti nekokybiškas ar netinkamas Prekes kokybiškomis ir atitinkančiomis Sutarties sąlygas Prekes ne vėliau kaip per 10 (dešimt) kalendorinių dienų nuo pranešimo dėl neatitinkančių Sutarties sąlygų Prekių gavimo dienos. Pardavėjas savo lėšomis užtikrina netinkamų Prekių pakeitimą tinkamomis per Sutartyje nustatytą terminą.

4. ŠALIŲ ĮSIPAREIGOJIMAI IR ATSAKOMYBĖ

4.1. Šalys sutaria ir patvirtina, kad abi susitarė dėl Sutarties sąlygų, turi šioje Sutartyje ir teisės aktuose, taikomuose Prekių tiekimui, nustatytas ir (ar) kylančias iš šios Sutarties esmės teises, pareigas bei atsakomybę, su jomis sutinka ir įsipareigoja jų laikytis. 
4.2. Šalys įsipareigoja:
4.2.1. vykdant Sutartį visą gautą informaciją naudoti tik su Sutartimi prisiimtų įsipareigojimų vykdymui, užtikrinti iš kitos Šalies gautos ar su Sutarties vykdymu susijusios informacijos konfidencialumą ir jos neplatinti. Konfidencialia informacija pagal Sutartį laikoma visa vykdant Sutartį gauta ir (ar) sužinota informacija apie kitą Šalį, jos darbuotojus, klientus ir pan. Konfidencialumo reikalavimai galioja Sutarties vykdymo metu ir neribotą laiką po jo. Šalis, pažeidusi šiame Sutarties papunktyje nustatytus įpareigojimus, privalo atlyginti kitos Šalies patirtus nuostolius. Šio punkto pažeidimu nebus laikoma atvejai, kai šią informaciją, vadovaujantis teisės aktais, Šalis privalo pateikti teisėsaugos ar kitoms institucijoms, ar paskelbti viešai;
4.2.2. be kitos Šalies sutikimo nenaudoti kitos Šalies pavadinimo, prekių ženklų ar informacijos apie šią Sutartį jokioje reklamoje, leidiniuose ir pan. Ši nuostata galioja Sutarties vykdymo metu ir neribotą laiką po jo.
4.3. Pardavėjas įsipareigoja:
4.3.1. per Sutarties 1.2 papunktyje nurodytą terminą, perduoti Prekes su lydinčiais dokumentais Pirkėjo atstovui. Prekių kokybė privalo atitikti Pirkimo dokumentuose numatytus reikalavimus; 
4.3.2. garantuoti Prekių kokybę ir paslėptų trūkumų nebuvimą. Prekėms suteikiama ne mažiau kaip 24 (dvidešimt keturių) mėnesių garantija arba 100 000 km. ridos. Pardavėjas patvirtina, kad garantija yra galiojanti viso garantinio termino galiojimo metu. Garantinis terminas pradedamas skaičiuoti nuo priėmimo-perdavimo akto pasirašymo dienos. Garantinis terminas pakeistoms ar sutaisytoms Prekėms ar jų dalims vėl įsigalioja nuo tinkamai pakeistų ar sutaisytų Prekių ar jų dalių perdavimo Pirkėjui dienos. Jeigu Pardavėjas vėluoja ištaisyti defektus arba pristatyti naujas Prekes, jis moka Pirkėjui 0,02 % (dviejų šimtųjų procento) dydžio delspinigius už kiekvieną uždelstą dieną nuo vėluojamos sutaisyti ar pakeisti Prekės vertės su PVM;
4.3.3. kartu su Prekėmis Pirkėjui perduoti kokybės sertifikatus bei Prekių specifikaciją nurodančius dokumentus. Jei su įsigyjamomis Prekėmis turi būti pateikta naudojimosi jomis instrukcija ar saugos duomenų lapai, Pardavėjas juos pateikia lietuvių kalba;
4.3.4. laiku nepristačius Prekių mokėti 0,02 % (dviejų šimtųjų procento) dydžio delspinigius nuo nepristatytos Prekių sumos su PVM už kiekvieną uždelstą dieną. Delspinigių suma gali būti sumažinta mokėtina suma;
4.3.5. kad Sutartį vykdys tik tokią teisę turintys asmenys.
4.4. Pardavėjas patvirtina, kad turi visas licencijas ir leidimus parduoti ir gabenti Prekes bei kad Prekės yra atitinkamai licencijuotos, kai jos licencijavimo reikalavimas įtvirtintas teisės aktuose. Pardavėjas taip pat patvirtina, kad Prekės jam priklauso nuosavybės teise, nėra įkeistos ar kitaip apsunkintos bei tretieji asmenys Sutarties pasirašymo dieną neturi jokių teisių ar pretenzijų į Prekes.
4.5. Už Prekių apmokėjimo uždelsimą Pardavėjas turi teisę reikalauti iš Pirkėjo 0,02 % (dviejų šimtųjų procento) dydžio nesumokėtos sumos delspinigių su PVM už kiekvieną uždelstą dieną.
4.6. Pardavėjas turi teisę Prekes perduoti Pirkėjo įgaliotam asmeniui.
4.7. Pirkėjas įsipareigoja:
4.7.1. priimti Šalių sutartu laiku pristatytas Prekes, jeigu jos atitinka šios Sutarties ir Prekėms taikomus kitus kokybės reikalavimus;
4.7.2. sumokėti už Prekes Sutarties 2.10 papunktyje nustatyta tvarka ir terminais; 
4.7.3. Pirkėjas ar jo įgaliotas asmuo įsipareigoja patikrinti Prekių kokybę, įvertinti techninėje specifikacijoje pateiktus reikalavimus bei, esant kokybės neatitikimų, įforminti prekių priėmimo – perdavimo aktą ir per 2 (dvi) darbo dienas pranešti Pardavėjui apie nustatytus trūkumus ar pažeidimus;
4.7.4. bendradarbiauti, suteikti Pardavėjui visą turimą informaciją ir (ar) dokumentus, būtinus tinkamam Sutarties vykdymui.
4.8. Šalys atleidžiamos nuo atsakomybės esant nenugalimos jėgos (force majeure) aplinkybėms pagal Lietuvos Respublikos civilinio kodekso 6.212 straipsnį.

5. ŪKIO SUBJEKTAI, SUBTIEKĖJAI IR SPECIALISTAI, JŲ KEITIMO TVARKA

5.1. Vykdant Sutartį Pardavėjas numato pasitelkti šiuos Ūkio subjektus/Subtiekėjus/Specialistus (kvazisubtiekėjus):
5.1.1. Kito ūkio subjekto pavadinimas, juridinio asmens kodas, adresas;
5.1.2. Subtiekėjus pavadinimas, juridinio asmens kodas, adresas;
5.1.3. Specialisto pareigos, vardas, pavardė.
5.2. Sudarius Sutartį, tačiau ne vėliau negu Sutartis pradedama vykdyti, Pardavėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Pardavėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
5.3. Sutarties vykdymo metu Pardavėjas gali pasitelkti naujus subtiekėjus. Apie naujai pasitelkiamus subtiekėjus Pardavėjas turi informuoti Pirkėją raštu nurodant subtiekėjo pasitelkimo priežastis ir gauti Pirkėjo rašytinį sutikimą. Pirkėjui sutikus su subtiekėjo pasitelkimu, Pirkėjas kartu su Pardavėju raštu sudaro susitarimą dėl subtiekėjo pasitelkimo, kurį pasirašo Šalys. Šis susitarimas yra neatskiriama Sutarties dalis.
5.4. Pirkėjas numato tiesioginio atsiskaitymo su subtiekėjais galimybę, vadovaujantis šiame papunktyje nustatyta tvarka. Pirkėjas ne vėliau kaip per 3 (tris) darbo dienas nuo šios Sutarties 5.2, 5.3 papunkčiuose nurodytos informacijos gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Pirkėjui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Pirkėjo, Pardavėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, kurioje numatoma teisė Pardavėjui prieštarauti nepagrįstiems mokėjimams subtiekėjui.

6. SUTARTIES GALIOJIMAS, KEITIMAS IR NUTRAUKIMAS

6.1. Ši Sutartis įsigalioja Šalims ją pasirašius ir galioja iki visiško Šalių sutartinių įsipareigojimų įvykdymo arba iki Sutarties nutraukimo Sutartyje ar įstatymuose nustatytais pagrindais ir tvarka. 
6.2. Šalys turi teisę nutraukti šią Sutartį abiejų Šalių sutarimu.
6.3. Pirkėjas turi teisę vienašališkai, nesikreipdamas į teismą, prieš 5 (penkias) kalendorines dienas raštu apie tai įspėjęs Pardavėją, nutraukti Sutartį, o Pardavėjas privalo sumokėti Pirkėjui 10 (dešimties) procentų dydžio baudą nuo Sutarties kainos su PVM, nurodytos Sutarties 2.1 papunktyje, jeigu Pardavėjas iš esmės pažeidė Sutartį. Pardavėjo padarytas Sutarties pažeidimas laikomas esminiu, jeigu:
6.3.1. pateiktos Prekės neatitinka Sutartyje ir (ar) jų prieduose numatytų reikalavimų ir Pardavėjas neištaiso Prekių trūkumų per Sutarties 3.7 papunktyje numatytą terminą;
6.3.2. Pardavėjas pažeidžia Prekių pristatymo terminą, numatytą Sutarties 1.2 papunktyje;
6.3.3. Pardavėjo kvalifikacija tapo nebeatitinkančia šios Sutarties reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;
6.3.4. kitais Sutartyje numatytais atvejais.
6.4. Pirkėjas turi teisę vienašališkai, nesikreipdamas į teismą, nutraukti šią Sutartį, apie tai raštu įspėjęs Pardavėją prieš 5 (penkias) kalendorines dienas, jei Pardavėjas bankrutuoja arba yra likviduojamas, sustabdo ūkinę veiklą arba kituose teisės aktuose numatyta tvarka susidaro analogiška situacija.
6.5. Pardavėjas turi teisę vienašališkai, nesikreipdamas į teismą, nutraukti šią Sutartį, apie tai raštu įspėjęs Pirkėją prieš 5 (penkias) kalendorines dienas, jei Pirkėjas nevykdo savo įsipareigojimų pagal Sutartį, kai dėl konkrečių savo įsipareigojimų nevykdymo Pirkėjas ne mažiau kaip du kartus buvo įspėtas. 
6.6. Pirkėjas turi teisę be Pardavėjo sutikimo iš Sutarties kylančias visas ar dalį Pirkėjo teisių ir/ar pareigų perleisti kitam asmeniui, pateikiant Pardavėjui rašytinį pranešimą likus ne mažiau nei 10 (dešimt) kalendorinių dienų iki teisių ir/ar pareigų perleidimo, nurodant Pirkėjo teisių ir/ar pareigų pagal šią Sutartį perėmėją, jeigu Pirkėjo funkcijos ir/ar veikla, susijusi su šia Sutartimi, būtų perleidžiama tam trečiajam asmeniui.
6.7. Pirkėjas turi teisę vienašališkai nutraukti Sutartį Lietuvos Respublikos viešųjų pirkimų įstatymo 90 straipsnyje nurodytais atvejais ir tvarka.
6.8. Sutarties sąlygos Sutarties galiojimo laikotarpiu gali būti keičiamos Lietuvos Respublikos viešųjų pirkimų įstatymo 89 straipsnyje nustatyta tvarka.
6.9. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai rašytinį prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako per 10 (dešimt) darbo dienų nuo prašymo gavimo dienos. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra neatskiriama Sutarties dalis.
6.10. Nutraukus Sutartį ar jai pasibaigus, lieka galioti Sutarties sąlygos, susijusios su ginčų nagrinėjimo tvarka, garantija bei atsiskaitymais tarp Šalių pagal šią Sutartį, taip pat visos kitos šios Sutarties sąlygos, kurios pagal savo esmę lieka galioti po Sutarties nutraukimo ar pasibaigimo, arba turi išlikti galioti, kad būtų visiškai įvykdyta ši Sutartis.
6.11. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

7. GINČŲ SPRENDIMAS

7.1. Šalys susitaria, kad visi ginčai, nesutarimai, reikalavimai ir (ar) pretenzijos, kylančios iš šios  Sutarties ir (ar) susijusios su ja, jos vykdymu, nutraukimu ir (ar) pažeidimu, taip pat dėl skirtingo Sutarties nuostatų aiškinimo, bus Šalių sprendžiami derybų būdu.
7.2. Šalims nepavykus išspręsti ginčų/nesutarimų, reikalavimų ir (ar) pretenzijų derybų būdu per 30 (trisdešimt) kalendorinių dienų nuo ginčų, nesutarimų, reikalavimų ir (ar) pretenzijų atsiradimo dienos, jie bus sprendžiami Lietuvos Respublikos teismuose teisės aktų nustatyta tvarka.

8. ASMENS DUOMENŲ TVARKYMAS

8.1. Šalys vykdydamos Sutartį veikia kaip savarankiški duomenų valdytojai. Rinkdamos ir tvarkydamos asmens duomenis, Šalys privalo laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir taikomų įstatymų reikalavimų ir užtikrinti, kad duomenų subjektai būtų tinkamai informuoti apie jų asmens duomenų tvarkymą.
8.2. Šalys vykdydamos Sutartį privalo tinkamai tvarkyti viena kitos atstovų, specialistų ir kito personalo asmens duomenis, tokius kaip vardas, pavardė, pareigos, kontaktiniai duomenys ir kt. Šalys įsipareigoja šiuos asmens duomenis tvarkyti tik tiek, kiek reikia Sutarties vykdymui. Šalys įsipareigoja apie asmens duomenų tvarkymą tinkamai informuoti savo atstovus, specialistus ir kitą personalą, kurio asmens duomenys bus perduoti kitai Šaliai.
8.3. Šalis privalo informuoti kitą Šalį apie bet kokius atstovų, specialistų ir kito personalo bei jų asmens duomenų pasikeitimus, jei šie duomenys buvo perduoti kitai Šaliai.

9. KITOS NUOSTATOS

9.1. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią –  po vieną kiekvienai Šaliai.
9.2. Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
9.3. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.
9.4. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo, išskyrus Sutarties 6.6 papunktyje nustatytą išimtį.
9.5. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.
9.6. Asmuo, atsakingas už Sutarties vykdymą – Pasvalio Mariaus Katiliškio viešosios bibliotekos direktorės pavaduotojas ūkio ir bendriesiems reikalams Dainius Vareika, tel. +370 659 06061 dainius.vareika@psvb.lt; už Sutarties ir pakeitimų paskelbimą – [vardas ir pavardė], tel. [telefono numeris], el. paštas [elektroninio pašto adresas].
9.7. Pardavėjo atstovas, atsakingas už Sutarties vykdymą – [vardas ir pavardė], tel. [telefono numeris], el. paštas [elektroninio pašto adresas].
9.8. Prie šios Sutarties pridedami priedai yra neatskiriamos Sutarties dalys:
9.8.1. priedas Nr. 1 ,,Techninė specifikacija“;
9.8.2. priedas Nr. 2  ,,Pasiūlymas“.

